
A VYRIAUSYBĖ - APIE ENERGETIKOS IŠTEKLIŲ KAINAS. Pastaruoju 
metu daug diskutuojama apie energetikos išteklių kainas, 
pasigirsta raginimų visiškai už šias paslaugas nemokėti. 
Atsižveldama į tai, Lietuvos Vyriausybė išplatino pareiškimą, 
kuriame teigiama, kad Lietuvos Respublikos energetikos ūkis 
gali normaliai veikti tik esant realioms visų rūšių energijos 
kainoms. Dėl išteklių stokos Lietuvai tenka importuoti 95 
procentus kuro, o būtent kuro kaina ir nulemia energijos 
tarifus. 

1992 metais, rašoma pareiškime, siekiant populizmo, Lietuvos 
gyventojams buvo nustatyti net 10 kartų mažesni už savikainą 
šiluminės energijos tarifai. Dėl tokios kainų politikos 
dabartinė Vyriausybė paveldėjo iš ankstesniųjų apie 100 
milijonų JAV dolerių skolų, kurias teko neatidėliojant 
grąžinti, kad nebūtų nutrauktas dujų ir branduolinio kuro 
tiekimas. Atsižvelgdama į sunkią ekonominę daugelio šeimų 
būklę, Vyriausybė pareiškime garantuoja, kad mokestis už 
normatyvinio ploto būsto išlaikymą mažas pajamas turinčioms 
šeimoms nepadidės. Skirtumas bus kompensuojamas. 

KO REIKALAUJA SAVIVALDYBIŲ ASOCIACIJA. Lietuvos 
savivaldybių asociacijos prezidentas, Vilniaus meras Alis 
Vidūnas dėl finansų ir biudžeto vykdymo įteikė Vyriausybei tris 
pagrindini reikalavimus. Reikalaujama, kad Finansų ministerija 
ir valstybinės mokesčių inspekcijos užtikrintų, jog | 
savivaldybių biudžetus numatytos pajamos patektų besąlygiškai. 
Numatytos valstybės biudžeto dota ijos į savivaldybių biudžetus 
turi būti pervedamos ritmiškai ir nustatytu laiku. Rajonų ir 
miestų mokesčių inspekcijų sąskaitos turi būti tame pačiame 
banke, kuriame laikomos savivaldybės biudžeto lėšos. 

NAUJOS PAREIGYBĖS LIETUVOS KARIUOMENĖJE. Krašto apsaugos 
ministro įsakymu Lietuvos kariuomenės vado pavaduotoju 
paskirtas pulkininkas Feliksas Vaitkaitis. Jis kuruos švietimo, 
ugdymo, kultūrinį ir sportinį darbą kariuomenėje.lki šiol tokios 
pareigybės visiškai nebuvo. Pulkininkas F.Vaitkaitis pastaruoju 
metu dirbo kariuomenės vadovybės aparato skyriaus viršininku. 
Jis yra baigęs Riazanės karo mokyklą ir Lietuvos kūno kultūros 
institutą. Dar vieną - trečią - pavaduotoją turės Kariuomenės 
generalinio štabo viršininkas. Juo paskirtas pulkininkas Jurgis 
Norgėla, iki šiol štabe vadovavęs Operatyvinei valdybai. Beje, 
pastaruosius dvejus metus J.Norgėla mokėsi Paryžiaus mišriajame 
gynybos koledže. Anksčiau yra baigęs Maskvos Frunzės karo 

BUS AKREDITUOTAS NAUJAS KINIJOS KARO ATAŠE. Lietuvos 
krašto apsaugos ministerijoje penktadienį įvyks naujojo Kinijos 
Liaudies Respublikos karo atašė Lietuvai vyresniojo pulkininko 
Cui Šutin akreditacijaj Jis pakeis iki šiol Kinijos kariniams 
reikalams čia atstovavusį pulkininką Čžoy Aicūnį. Cui Šutin yra 
ėjęs štabo karininko pareigas, vėliau vadovavo Kinijos gynybos 
ministerijos sekretoriatui. Diplomato darbą jis pradėjo 
dirbdamas Kinijos ambasados buvusioje Tarybų Sąjungoje karinėje 
atstovybėje, vėliau padėjo Bulgarijoje dirbusiam Kinijos karo 
atašė. 

JAPONI JOS DRAUGŲ SUSITIKIMO VIETA VILNIUJE. Po pusmetį 
trukusių ir virš 400 000 Lt kainavusių remonto darbų Vilniaus 
seanamiestyje, Šv.Mykolo gatvėje, atidaryta pirmoji Lietuvoje 
japoniška kavinė. Ji ir pavadinta japoniškai - "Tobira" - tai 
yra "Vartai į pažinimą'. Kavinės savininkai Alina ir Rimantas 
Vaitkai keletą metų gyveno Japonijoje ir savo 40 vietų kavinę 
tikisi paversti Japonijos draugų susitikimo vieta. Įrengiant 


interjerą ir virtuvę konsultavo iš Japonijos atvykusi 
specialistė p. Yoko Miyano. Ji mokys ir lietuvių kulinarus 
japoniškos virtuvės paslapčių. Pasak šeimininkų, kavinėje 
nuolatos bus gaminama dešimt skirtingų japoniškų patiekalų o, 
jei pavyks rasti nuolatinių tiekėjų, bus ir sakės. Iš 
lietuviškų produktų naudojamos tik daržovės, patiekalų 

